google/wiki40b huggingface dataset:
Ullensaker

Samfunn

Ullensaker har hatt en svært kraftig befolkningsvekst de siste årene. Fra år 2000 til 2012 steg innbyggertallet med over 11 000 personer. Ullensaker er landets 26. største kommune mht folketall.
Norges hovedflyplass, Oslo lufthavn, Gardermoen ligger på Gardermoen i Ullensaker kommune. Jessheim er kommunesenter med 17 221 innbyggere pr 01.01.2016. Jessheim fikk bystatus i 2012. Ullensaker har i tillegg tettstedet Kløfta.

Historie

Ullensaker ble først bosatt for omkring 6.000 år siden.  Navnet kommer utvilsomt fra et gårdsnavn. Tidligere het sognet Ullinshof, og navneskifte fra -hof til -aker kan ifølge Rygh ha sammenheng med flytting av prestegården. Rygh mener at forleddet Ullin etter de stedene det forekommer, må være et meget gammelt gudenavn som ikke kjennes fra annet enn de stedsnavn hvor det forekommer, og at det er usikkert om Ullin er den samme som Ull, eller en helt annen guddom. Ull var sønn av Tors kone Siv, jaktgud og skigud. Stedet der Ullensaker kirke ligger i dag, var tidligere Ullinshov, dvs. hovet til Ulls eller Ullins ære.
Ullensaker lå i et område med tidlig samfunnsdannelse. Den gotiske historikeren Jordanes skrev om et «Raumariciae» mellom Mjøsa og Øyeren. Nord-Europas største gravhaug, Raknehaugen, tyder også på at Ullensaker var et sentralt område.
Over 90 gravfunn i kommunen stammer fra vikingtiden.

Kommunevåpen

Som kommunevåpen bruker Ullensaker et ikke-heraldisk merke. Merket er fra nyere tid, og forestiller guden Ull fra Norrøn mytologi.
Blue Dart Aviation

Blue Dart Aviation er et flyfraktselskap basert i Chennai, India. Det opererer fra sin base på Chennai International Airport til syv indiske byer. Det tyske kurér-selskapet Deutsche Post har en 70% eierandel gjennem underavdeling "Blue Dart Express".
Lusekofte

Lusekofte er en strikket ulljakke eller -kofte med «lusemønster», det vil si et jevnt mønster av «lus» (prikker eller enkeltmasker) i en annen farge enn bunnfargen. Lusekofter kan brukes av kvinner og menn, barn og voksne, som en varm innejakke eller under ei ytterjakke på samme måte som en genser. Det er flere tradisjonelle strikkemønstre i ulike deler av Norge. Lusekoftene lukkes med hemper, spenner eller knapper, tradisjonelt støpt av tinn.
Mange anser lusekofte som symbol for det typisk norske og bruker klesplagget for å karikere nordmenn.

Historikk

Lusemønsteret skal først ha bli brukt på strikketrøyer fra Setesdal, og setesdalskofta har fortsatt et slikt strikkemønster. En fanakofte er en spesiell strikkegenser med lusemønster og stjerner (åtte-blad-roser), oftest i hvitt (naturhvitt) på blå bunn (opprinnelig «sauesvart»).
Barda

Barda er en norsk TV-serie for barn fra ca. 7 til ca. 12 år, vist første gang på NRK Super i 2013. To barn i alderen 8-11 år blir i hver episode sendt inn i en magisk eventyrverden for å løse et oppdrag gitt av Spillmester Kristian. Oppdragene må lykkes for å redde eventyrlandet Barda fra ondskap som truer.
Konseptet er opprinnelig utviklet i Danmark, og er også solgt til Sverige.
Erik Lamela

Landslaget

Lamela debuterte for det argentinske landslaget i en vennskapskamp mot Paraguay den 25 mai 2011.
Malorie Blackman

Liv

Hun er utdannet som dataprogrammerer, og debuterte som forfatter i 1990. Fra 1990 til 2010 utga hun mer enn 50 bøker: barnebøker, ungdomsbøker, lettlesbøker og bildebøker. Hun har også skrevet for scenen og tv.
Hun ble utnevnt til Offiser av Order of the British Empire i 2008, og tildelt Eleanor Farjeon Award i 2005. Verna Wilkins' biografi om henne, Malorie Blackman, utkom i 2008.
Blackman bor med ektemann og datter i Kent.

Bøker

Gjennombruddet kom med Hacker (1992), hvor Vicky må bryte seg inn i en banks datasystem for å bevise at faren hennes ikke har begått underslag. I Thief! (1995) blir hovedpersonen Lydia sendt inn i framtida etter urettmessige anklager om tyveri. 
Ungdomsromanen Pig Heart Boy (1997) om den trettenårige Cameron som trenger en hjertetransplantasjon, ble filmet av BBC i 1999 som en serie i seks episoder. Serien vant en BAFTA-pris. Hun har også skrevet andre tv-manus.
Serien Noughts & Crosses skildrer et alternativt univers, med omvendt rasisme, hvor negre utgjør overklassen og hvite utgjør underklassen. Et hovedtema gjennom serien er den umulige kjærligheten mellom den fargede overklassejenta Sephy og den hvite gutten Callum. En dramatisering av det første bindet i serien ble framført av Royal Shakespeare Company i 2008.
På norsk finnes Datamaskin-spøkelset (1998) og På sporet (1999, Lie detectives).
Åse Wentzel

Heder

Hun mottok Gammleng-prisen 1985 i klassen «veteran» og fikk Kongens fortjenstmedalje i gull i 2001.
Kurdistans flagg

Kurdistans flagg er i fargene rødt over hvitt over grønt. Flagget for Den selvstyrte regionen Kurdistan i Irak, slik myndighetene der har regulert det, har i tillegg en gul sol i midten. 
Det kurdiske flagget blir brukt av kurdere i flere land, både de som kjemper for et sjølstendig Kurdistan og de som ikke gjør det. Flagget var lenge forbudt i Tyrkia. I Syria og Iran, som begge har store kurdiske folkegrupper, er flagget fortsatt forbudt.
I Irak har det kurdiske flagget  erstattet det irakiske nasjonalflagget i den selvstyrte kurdiske regionen i Nord-Irak. Etter at Iraks flagg ble modifisert i januar 2008 brukes nå også det nasjonale irakiske  flagget   av de kurdiske selvstyremyndighetene. 
Det kurdiske flagget var offisielt flagg i den kurdiskeMahabad-republikken i 1946. Det skal ha blitt skapt på 1920-tallet av gruppen Xoybûn.
Leander Dendoncker

Landslaget

Han ble tatt ut i Belgias tropp til VM i fotball 2018 i Russland.
Lennox Lewis vs. Evander Holyfield

Generelt

Denne kampen er en av tidenes viktigste tungvektskamper. Ikke fordi den forente de tre store forbundstitlene, ingen av dem har noen historisk verdi, men fordi den gjenskapte en slags tapt respekt rundt den lineære tittelen. Verden har hele tiden hatt én «riktig» VM-mester å forholde seg til. Selv om flere boksere har gått rundt med belter omkring livet, så er det bare et påskudd for å kunne markedsføre en kamp som VM-kamp for å komme på TV. Man høster som man sår, og TV-selskapene har i stor grad skylden for alle de forskjellige forbundene som eksisterer i dag. De mener at de får høyere seertall på «VM-kamper» enn vanlige kamper. Høye seertall betyr mer reklameinntekter, som igjen betyr mer penger – det all idrett koker ned til i dag. Boksehistorikere bryr seg lite om disse beltene som deles ut over en lav sko. De følger den linære tittelen, tittelen som ikke kan «strippes» hvis en bokser velger å møte en som ikke er nr. 1 på utfordrerlisten, eller tapes eller vinnes i en rettssak, eller går konkurs. Den lineære tittelen følger «the man who beat the man who beat the man». Enkelt og greit. Problemet som gjorde at den lineære tittelen var ute å kjøre når det gjaldt sin verdi på 1990-tallet, var at den 45 år gamle George Foreman vant tittelen fra Michael Moorer i 1994. Foreman hadde tidligere vært VM-mester i årene 1973–74, og satt da tittelen på spill mot de beste. Denne gangen ville Foreman «melke» tittelen og valgte bevisst ut uverdige motstandere. En av dem var tyskeren Axel Schulz, som var på den tapende enden av en nokså omdiskutert avgjørelse. Da Foreman nektet å møte Schulz i en returkamp og heller reiste til Japan for å forsvare den mot den totalt uverdige tredjedivisjonsbokseren Crawford Grimsley, begynte respekten for Foreman som VM-mester å slite for alvor. Spesielt da det var en rekke solide boksere som Evander Holyfield, Lennox Lewis, Michael Moorer og Riddick Bowe som ikke fikk sjansen. Det gikk an å kjøre det løpet på begynnelsen av 1900-tallet, men tidene forandrer seg og nok var nok.

Før kampen

Da Foreman i 1997 tapte tittelen i en kamp han fortjente seieren i, mot Shannon Briggs tok problemet slutt. Briggs var ingen bokser av særlig klasse han heller, men han var i hvertfall villig til å sette tittelen på spill mot en verdig motstander i Lennox Lewis. Lewis tok tittelen fra Briggs i 1998, men i mellomtiden hadde Evander Holyfield igjen etablert seg som den beste tungvekteren i verden ved å slå Mike Tyson (2 ganger) og Michael Moorer. En kamp mellom Lewis og Holyfield, de to suverent beste tungvekterne i verden, var et must for å etablere «linjen» igjen. Etter mange og lange forhandlinger møttes de to i Madison Square Garden, New York, i mars 1999. I en kamp som Lewis så ut til å dominere, scoret alle tre ringsidedommere en vei hver – to seire til hver mann og den tredje uavgjort. Dommeravgjørelsen var en skandale. Likevel ble returkampen satt opp til Las Vegas åtte måneder senere.

Om kampen

I en nokså tam kamp uten fyrverkeri fra noen av bokserne tok Lewis en poengseier og ble erklært VM-mester, en tittel han fremdeles hadde da han la opp i 2003.
FBC Unione Venezia

Historie

Klubben ble stiftet som Venezia Football Club den 14. desember 1907, etter at de to lokale klubbene Palestra Marziale og Costantino Reyer slo seg sammen. 
Sommeren 1990 ble klubben omdøpt til Associazione Calcio Venezia 1907. 
Klubben har opp gjennom historien stort sett oppholdt seg i Italias to øverste divisjoner. Sesongen 2002 er imidlertid den foreløpige siste sesongen for klubben i Serie A, og den signaliserte samtidig begynnelsen på slutten for den gamle klubben. Daværende eier Maurizio Zamparini hadde over lengre tid følt seg motarbeidet i forhold til både stadionplanene og det sportslige i Venezia, og solgte derfor klubben etter nedrykket. I stedet kjøpte han Palermo, og tok samtidig med seg en del av spillerne i klubben. 
Deretter fulgte flere konkurser for kanalbyens fotballstolthet. I 2005 ble Venezia degradert fra Serie B, og klubben ble samtidig restifet som Societa Sportiva Calcio Venezia. Fire år senere, i 2009, gikk det samme veien for etterfølgeren og klubben måtte starte på nytt i Serie D. Klubben skiftet samtidig navn til dagens Football Club Unione Venezia. 
Seieren i Coppa Italia i 1941 er så langt høydepunktet i klubbens historie. Sesongen etter oppnådde de også klubbens hittil beste plassering, da de tok en tredjeplass i Serie A, sesongen 1941/42.
Schuman-planen

Schuman-planen fra 1950 var en fransk plan om å sette den franske og tyske kull- og stålindustrien, selve grunnlaget for rustningsindustrien, under felles europeisk kontroll. Formålet var å sikre freden i Europa. Planen er oppkalt etter den daværende franske utenriksminister Robert Schuman som fremsatte planen. Den førte til grunnleggelsen av Det europeiske kull- og stålfellesskap i 1951. Kull- og stålfellesskapet var den første overnasjonale organisasjonen i Europa, og planen regnes som starten på den europeiske integrasjon.

Forhistorien

Den tyske kull- og stålindustrien hadde siden 1949 vært kontrollert gjennom det såkalte Ruhrstatuttet. Den franske gjenreisnings- og planleggingsminister Jean Monnet utviklet dette videre, og åpnet for at produksjonsbegrensningene for den tyske industrien kunne bli opphevet.

Statsminister Schuman holdt sin tale 9. mai 1950. Allerede i juni samme år opptok Tyskland, Frankrike, Italia og Be-Ne-Lux-landene forhandlinger, som i 1951 førte til etableringen av Det europeiske kull- og stålfellesskap. Ved fusjonstraktaten i 1965, fikk Kull- og stålfellesskapet felles administrasjon sammen med Det europeiske økonomiske fellesskap og Euroatom. Den felles administrasjon utviklet seg til dagens Europakommisjonen og Det europeiske råd (EUs toppmøte).
Reveskabb

Reveskabb forårsakes av en 0,3 mm stor midd (Sarcoptes scabiei), som borer seg inn i revens (også andre dyr kan smittes) hud og legger egg. Eggene klekker etter 3–10 døgn og blir til små larver som kryper rundt på hudoverflaten der de gradvis utvikles til voksen midd, etter først å ha gjennomgått et slags nymfestadium. Derfra gjentar syklusen seg. Slik midd kan leve opp mot 3–4 uker, men er bare smittsom i omkring 36 timer.

Symptomer

Spredning skjer helst ved fysisk kontakt. Sikker diagnostisering er gjerne vanskelig. Symptomer er intens kløe. Etter hvert mister reven pels på visse steder og huden blir skorpeaktig og betent, først på bakparten og halen, senere på hode og framparten. En såkalt skabbet rev skal lukte søtlig. Den blir lett stresset og får ofte en sterkt redusert helsetilstand, og snart problemer med å skaffe seg den maten den trenger. Etter 3–4 måneder dør den gjerne av en kombinasjon av utmagring, infeksjon og uttørring.

Annet

Reveskabb ble første gang påvist i Norge (Lierne i Nord-Trøndelag) i 1976. Dit kom den fra Sverige der det første tilfellet ble påvist i 1972. Svensk rev ble smittet av rev som innvandret fra Finland, der skabb ble påvist alt på 1960-tallet. Finsk rev fikk trolig smitten via Russland.
Det er grunn til å anta at rev utvikler resistens mot denne midden med tiden, slik den har gjort lenger sør i Europa. Alt 10 år etter det første utbruddet i Sverige var det tegn på at svensk rev begynte å bli resistente. Reveskabb smitter imidlertid også til andre dyr, som f.eks. andre hundedyr og kattedyr. Kjæledyr som smittes bør behandles av veterinær. Midden kan også forårsake intens kløe hos mennesker, men er ikke farlig. Den forsvinner av seg selv etter en tid, fordi den ikke kan reprodusere seg med menneske som vert.
Laxevaag Maskin & Jernskibsbyggeri

Laxevaag Maskin & Jernskibsbyggeri var et skipsverft på Laksevåg i Bergen. Verftet bygget flere av dampskipene som gikk som fjordabåter på Vestlandet.
Verftets forhistorie strekker seg helt tilbake til begynnelsen av 1800-tallet da Graneverftet ble etablert på Laksevåg. I 1882 ble dette verftet overtatt av Martens, Olsen & Co. som bare fem år senere ble slått konkurs. Verftet ble da gjenetablert som Laxevaag Maskin & Jernskibsbyggeri. I 1929 ble verftet innlemmet i Bergen Mekaniske Verksted.
Blant skip som er bygget ved verftet er DS «Alden» i 1888, DS «Øybuen» i 1894, DS «Hestmanden» for Vesteraalens Dampskibsselskab i 1911 og DS «Stord» for Hardanger Sunnhordlandske Dampskipsselskap i 1913.
Protogalakse

Protogalakse, som også kunne kalles en «urgalakse», er innen fysisk kosmologi en sky av gass som dannes til en galakse. Det antas at frekvensen av stjernedannelser i perioden til galaksens utvikling vil avgjøre om galaksen blir en spiral eller elliptisk galakse. En lavere frekvens i stjernedannelsen gir en spiralgalakse. De mindre klumpene med gass i en protogalakse dannes til stjerner.
Dean Stockwell

Tidlig liv og familie

Stockwell ble født i Hollywood i California, sønn av Elizabeth Margaret Veronica og Harry Stockwell. Han har vært gift to ganger, med Millie Perkins (1960-1962) og Joy Marchenko (1981-2004), han ble skilt fra begge. Han har en datter (Sophia 1985) og en sønn (Austin 1983) med Perkins.
Dean er bror av Guy Stockwell.

Skuespillerkarriere

Stockwell begynte sin karriere bare 7 år gammel. Noen av av hans mest kjente barneroller inkluderer The Green Years (1946), da han spiller sønnen til Gregory Peck i filmen Gentleman's Agreement (1947). Han hadde også hovedrollen i The Boy With Green Hair i 1948, og i The Secret Garden i 1949. Ulikt mange andre barne-skuespillere, fortsatte han med skuespill etter sine tenår. I 1945 var han med i musikalen Anchors Aweigh sammen med Frank Sinatra og Gene Kelly. I 1950 spilte han i en hovedrolle sammen med Errol Flynn i Kim, filmen basert på romanen av Rudyard Kipling.
I 1959 var Stockwell med i filmen Compulsion, sammen med Bradford Dillman og Orson Welles. I 1962 spilte Stockwell i filmen Long Day's Journey Into Night sammen med Katharine Hepburn, Ralph Richardson og Jason Robards. I 1965 spilte han en rømt fange som fikk følelser for en 15-år gammel jente i filmen Rapture, en rolle som både ga ros og skapte kontrovers.
I 1984 spilte Dean Stockwell i Wim Wenderss kritikerroste film Paris, Texas, og senere samme år i David Lynchs filmversjon av Dune som forrærderen "Wellington Yueh". I 1986 hadde Stockwell en bemerkelsverdig rolle i en annen film av Lynch, den kontroversielle trilleren Blue Velvet. I 1988 ble han nominert til en Oscar for beste birolle som Mafia-bossen Tony "the Tiger" Russo i komedien Married to the Mob.

Battlestar Galactica

I 2003 ble TV-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Miniserien ble etterhvert en pilot for den nye science fiction-serien Battlestar Galactica, hvor Stockwell dukket opp i en birolle som «Broder Cavil» i sesong to, og som senere blir avslørt som «Cylon nr 1». Battlestar Galactica ble filmet for det meste i Vancouver, Canada, og varte i fire sesonger. Stockwells birolle fortsatte ut serien.

Kunstnerkarriere

Stockwell er også kjent som maler/kunstner. Han skaper både digitale fotografier og originale collager i stilen til sin venn Wallace Berman. Han er også venn med musikeren Neil Young og laget albumomslaget til American Stars 'N Bars. Sammen regisserte de også Human Highway, som Stockwell var med å skrive. Tittelen stammer fra Youngs 1970-album, After the Gold Rush.
Överkalix kommune

Geografi

Kalixälven renner gjennom kommunen. Naturen er prega av at kommunen ligger i det nordlige barskogbeltet, og skogbruk og sagbruk har tradisjonelt vært viktige næringer. E10 går gjennom kommunen og avstanden til nærmeste større by, Luleå er ca. 10 mil.
Stefan Holm

Karriere

I barndommen var Holm mer glad i fotball enn i friidrett, men han ble inspirert av å se Patrik Sjöberg i en konkurranse på TV. Holm ble trent av sin far. Med sin høyde på 1,81 m og vekt på 70 kg var ikke Holm særlig storvokst til å være høydehopper.
Holms internasjonale gjennombrudd kom under Sommer-OL 2000 i Sydney der han ble nummer fire med 2,32 m. Holm fulgte opp med å vinne sine første av i alt fire VM innendørs i 2001 og 2003. Utendørs vant han i 2003 sølv i VM fulgt av olympisk gull i 2004. Han var en av de absolutt beste hoppere også de neste årene selv om han ikke vant like gjeve stevner som i 2003 og 2004. 2008 ble på nytt en god sesong for ham med et nytt innendørs VM-gull og personlig rekord utendørs. Etter sommersesongen 2008 la han opp.
Fylkesvei 5689

Fylkesvei 5689 går mellom Klakegg og Fonn i Jølster kommune. Veien er 13,8 km lang.
Frem til 2019 hadde veien betegnelsen fylkesvei 453.
Jiro Yabe

Karriere

Jiro Yabe startet sin profesjonelle karriere i Nagoya Grampus Eight i 1997. Han har også spilt for Sagan Tosu, Arte Takasaki og Nara Club.
US Open 2015 (tennis)

US Open 2015 var en Grand Slam-turnering i tennis som ble spilt i Flushing Meadows Park i bydelen Queens i New York. US Open 2015 ble arrangert i perioden 31. august til 13. september 2015.
Lovund

Naturen

Mot vest går fjellet ned i havet i bratte flåg. Her er det ingen skjærgård som skjermer mot storhavet, og dønningene ruller alltid tungt inn mot land. På sørsiden er landskapet et annet. Her finnes lune viker, og dalganger som skjærer seg bratt og kvasst inn i fjellet. Men skjærgården er liten og gir ikke le for båter når uværet setter inn. På østsiden går fjellet over i en lun strandflate. Og her, i le av en mektig skjærgård, har mennesket helt fra steinalderen av funnet ut at de kunne bo.
Nordsiden av fjellet er dominert av naturreservatet Lundeura, en mektig steinur som strekker seg opp fra en smal strandflate og opp mot brattflågene. Her holder en stor lundefuglkoloni til i hekkesesongen som varer fra april til august. Fuglene har ofte ankommet øya 14. april, som har fått navnet «Lundkommardagen». Mange skuelystne samler seg hvert år denne dagen for å se om fuglene kommer, men ankomsten har et slingrinsmonn på noen dager. Fuglekolonien ble i 1979 anslått til ca. 40 000 par.

De tidligste tidene

Fra utgravinger i 1937 vites det at folk har bodd her fra steinalderen av. På grunn av ettervirkningen av siste istiden var havnivået for fire tusen år siden rundt 18 meter over dagens nivå.
De arkeologiske funnene ble gjort i området under Lundeura og ved Lundsteinen og antagelig var Lundvollen og Lundmyra den gang en liten bukt, skjermet av fjellet, Høllan, Vassvikhåjen og Trångsmågsteinan.

Nyere tid

De første historiske beretninger fra Lovunda skriver seg fra 1500-tallet. Den gang var 3-4 leilendingsbruk (under skiftende godseiere) samlet i en liten «landsby» oppe på «Tofta» (Kroken). Fra den tid stammer sannsynligvis begrepene «Lovundgården» og «heimeførr», som delvis benyttes den dag i dag. Etter en tid flyttet brukerne ut fra Tofta og etablerte seg på sine respektive gårder. Levegrunnlaget var rettigheter i Lundeura, herlighetene i egg- og dunvær, småbruksdrift, brendsel fra Skogen og Sørskogen, utmarksslåtte og selvfølgelig fisk.
Vekselbruk, fiskerbondesamfunnet, var lenge dominerende på Lovund. Kvinnene drev et lite småbruk med noen sauer, et par geiter og kanskje ei ku, og hadde ansvar for hus og heim. Mannen drev fiske fra småbåt, sjark eller som mannskap på en skøyte.

Dagens lovundsamfunn

Fiskerbonden som levesett ebbet ut rundt midten av 1900-tallet. Lovund måtte ta del i den generelle samfunnsutviklingen. Resultatet ble en gedigen ungdomsflukt fra bygda, og Lovund – som på 1950-tallet hadde rundt 270 innbyggere – var nede i underkant av 230 innbyggere et par titalls år senere. I 1972 snudde den negative utviklingen. Noen lovundværinger grep fatt i den nye kystnæringen: Lakseoppdrett.
I dag er landbruket redusert til et minimum, et par hundre sauer råder over mark og fjell. Holmer, fjell og utmark er rekreasjonsområder. Fiskeriene er redusert, bare et 10-talls personer drifter i denne næringen. Motoren i Lovundsamfunnet er laksoppdrett som gjennom flere aktiviteter gir Lovund et mangfold av arbeidsplasser. Øya har beholdt Lovund skole.
John Thaw

Oppvekst og utdanning

Thaw ble født i Longsight i Manchester og vokste opp i Gorton og Burnage. Han gikk videregående på Ducie Technical High School for Boys og startet Royal Academy of Dramatic Art (RADA) da han var 16 år.

Karrière

Like etter han forlot RADA gjorde han sin formelle debut i stykket A Shred of Evidence hos teatret Liverpool Playhouse i Liverpool, noe som førte til at han ble ansatt. Hans første filmrolle var i filmen The Loneliness of the Long Distance Runner fra 1962. Han deltok i flere episoder av politiserien Z-Cars i 1963–1964 som en politikonstabel. Mellom 1964 og 1966 medvirket han i serien Redcap som militærpolitimannen sersjant John Mann.
Han ble kjent for rollene Flying Squad-medlemmet detektiv Jack Regan i TV-serien The Sweeney mellom 1975 og 1978, og som Morse i dramaserien Inspektør Morse som gikk mellom 1987 og 2000. I 1999 ble han tildelt National Television Awards i kategorien «Mest populære skuespiller» for rollen som Morse.
Han spilte siden skrankeadvokaten James Kavanagh i Kavanagh QC mellom 1995 og 1999.

Privat

Thaw giftet seg med skuespiller og forfatter Sheila Hancock i 1973.
I juni 2001 gikk Thaw ut og sa at han undergikk behandling for spiserørskreft, men at han hadde som hensikt å returnere til skuespilleryrket så snart kreftbehandlingen var ferdig. Thaw døde i sitt hjem 21. februar 2002, 60 år gammel.
Rensvik Kunstgressbane

Utvidelsesplaner

I løpet av 2018 skal det bygges garderobeanlegg, og i tillegg skal det settes opp et lite tribuneanlegg rundt midten av banen. Dette sitteanlegget blir 20-30 meter langt, i tre sittehøyder fra banenivå. I tillegg er det planer om å utvide parkeringsmulighetene.

Historie

Rensvikbanen var Rensvik Fotballklubbs hjemmebane før sammenslåingen med Frei IL i 1997. Banen var arena for den tradisjonsrike Rensvik Cupen. Før renoveringen var banedekket av grus.
Teratopteris harpago

Utbredelse

Arten er beskrevet fra Surinam.
Tekannevarmer

En tekannevarmer er en foret hette som brukes til å holde teen varm i en tekanne. Tekannevarmere finnes i mange fasonger, møstre og materialer – sydde heklede og strikkede.
Park Way

Park Way, eller Avenida 24, er en aveny i strøket La Soledad i bydelen Teusaquillo nord i Bogotá. Mellom de to filene er det en park. Park Way ble anlagt i 1950-åra. Mange av aspektene ble utvikla etter indikasjoner fra urbanisten Karl Brunner.